# **Z A P I S N I K**

**5. redne seje sveta DSO Črnomelj, ki je bila dne 24.02.2022 ob 14.00 uri**

**v klubskih prostorih DSO Črnomelj**

PRISOTNI ČLANI SVETA:

* Silvester Jankovič, predsednik Sveta DSO Črnomelj, predstavnik zaposlenih DSO Črnomelj
* Julijana Vrščaj, članica, predstavnica stanovalcev DSO Črnomelj
* Mateja Fabina, predstavnica ustanovitelja
* Vladimir Starešinič, predstavnik ustanovitelja
* Darja Steiner, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije

ODSOTNI ČLANI SVETA (odsotnost opravičili):

* Mateja Jaklič, predstavnica ustanovitelja
* Zdenka Milič Žepič, članica, predstavnica lokalne skupnosti

ODSTOTNI OSTALI VABLJENI (odsotnost opravičili):

* Jožica Veselič, SZSV DSO Črnomelj
* Marija Fortun, SZSS DSO Črnomelj

Sejo sveta je vodil predsednik Sveta DSO Črnomelj, g. Silvester Jankovič, ki je prisotne pozdravil, predstavil

predlagani dnevni red ter prisotne člane pozval k glasovanju.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev in sprejem zapisnika 4. redne seje Sveta DSO Črnomelj z dne 23.12.2021**
3. **Letno poročilo z obrazložitvami za leto 2021**
4. **Ugotovitev inventurnih in popisnih komisij za leto 2021**
5. **Določitev delovne uspešnosti direktorici DSO Črnomelj za leto 2021**
6. **Uskladitev in določitev cen storitev institucionalnega varstva od 01.03.2022**
7. **Odmera letnega dopusta direktorici DSO Črnomelj**
8. **Aktualne informacije**

Ad/1

Predsednik Sveta DSO Črnomelj, g. Silvester Jankovič odpira sejo in ugotavlja, da je svet sklepčen, saj so prisotni 4 (štiri) člani Sveta DSO Črnomelj (ga. Darja Steiner se je seji pridružila ob 14.30 uri, kar je tudi vnaprej napovedala) , dve članici sveta sta svojo prisotnost opravičili.

Ad/2

Predsednik Sveta DSO Črnomelj, g. Silvester Jankovič je prisotne pozval k podaji pripomb na zapisnik 4. redne seje Sveta DSO Črnomelj z dne 23.12.2021.

Pripomb na predlog zapisnika ni bilo, zato je prisotne pozval k glasovanju.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Sklep:**

* **Potrdi in sprejme se zapisnik 4. redne seje Sveta DSO Črnomelj z dne 23.12.2021**

Ad/3

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je predstavila vsebinski del Poročila o delu DSO Črnomelj v letu 2021. Izpostavila je:

* v letu 2021 med stanovalci in zaposlenimi nismo beležili okužb s Covid-19
* zaradi epidemije dom ni izvajal storitve dnevnega varstva, saj je dom zavezan k preureditvi prostorov v skladu s priporočili, ki se nanašajo na preprečevanje širjenja okužb
* doseženi in, nekateri tudi preseženi so skoraj vsi zastavljeni, tudi iz naslova sofinanciranja dodatnega kadra, povrnitve stroškov za nezasedene kapacitete ter pokrivanja plač zaposlenim iz naslova uskladitve plačnih razredov v novembru 2021
* dom je v letu 2021 ustvaril presežek prihodkov nad odhodki v višini 213.395 €
* dom je v letu 2021 prejel certifikat »Družbeno odgovoren delodajalec«
* dom je ob koncu leta prejel sredstva za 100% financiranje prenove trakta A. Zadevo je Svet DSO Črnomelj obravnaval na seji dne 06.07.2021. Izbrani izvajalec bo z deli pričel 15.03.2022. Strošek bo, po pričakovanjih, nekoliko višji od načrtovanega, vendar bo dom delež namensko privarčevanih sredstev namenil kritju razlike.
* Ocenjuje, da je dom v letu 2021 deloval uspešno ter glede na kazalnike, tudi gospodarno.

Opomba: ob 14.30 uri se je seji pridružila ga. Darja Steiner.

Predsednik Sveta DSO Črnomelj se zahvali direktorici za predstavitev vsebinskega dela Poročila o delu DSO Črnomelj v letu 2021 ter besedo predaja pomočniku direktorice za finance, ki je

* predstavil računovodsko poročilo
* definiral prihodke in odhodke
* izpostavil novo storitev – izvajanje testiranj s HAGT
* predstavil investicijska vlaganja in investicijsko vzdrževanje

Predsednik Sveta DSO Črnomelj se zahvali pomočniku direktorice za finance in investicije na predstavitvi računovodskega poročila ter odpira razpravo:

* ga. Mateja Fabina postavi vprašanje, kako se določa izobraževanje zaposlenih
  + ga. Valerija Lekić Poljšak, direktorica obrazloži, da glede obsega strokovnega usposabljanja, sledimo določilu kolektivne pogodbe, vsebine izvedenih usposabljanj pa so tiste, za katere se oceni, da veliko prispevajo k izboljšanju izvajanja storitev. Predlogi vedno prihajajo od zaposlenih, prizadevamo si izvajati nadgradnjo izobraževanj, saj je dom »učeča se organizacija«.

Drugih pripomb, vprašanj oz. predlogov članov sveta ni bilo, zato je prisotne pozval k glasovanju o predlaganih sklepih, ki so vezani na letno poročilo.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet

**Sklep št. 1:**

* **svet Doma starejših občanov Črnomelj sprejme Letno poročilo o delu Doma starejših občanov Črnomelj za leto 2021.**
* **skupna višina prihodkov v letu 2021 znaša 4.340.555,42 €**
* **skupna višina odhodkov v letu 2021 znaša 4.105.821,79 €**
* **poslovni izid leta 2021 z upoštevanjem davka znaša 213.394,77 €.**

**Sklep št. 2:**

* **Svet zavoda predlaga ustanovitelju, Ministrstvu za delo, družino, socialne zadeve in enake možnosti, da poslovni izid iz leta 2021 in preteklih let v skupni vrednosti 562.007,49 € nameni za:** 
  + **preureditev trakta A v višini 160.000,00 €;**
  + **za ureditev nadstreška in opornega zidu parkirnih mest v višini 30.000,00 € ter**
  + **za obnovo in preureditev pralnice DSO Črnomelj v višini 200.000,00 €.**
* **Za razliko nerazporejenega presežka prihodkov nad odhodki v višini 172.007,49 € pa predlagamo, da ostane nerazporejen.**

Ad/4

Predsednik Sveta DSO Črnomelj, g. Silvester Jankovič je besedo predal pomočniku direktorice DSO Črnomelj za finance in investicije, ki je predstavil delo inventurnih komisij v letu 2021. Ugotovljeno je sledeče:

1. **Komisija za popis zalog:**

Komisija je popisala stanje zalog materiala dne 3.1.2022 z upoštevanjem stanja 31.12.2021 in ugotovila, da se dejansko stanje ne razlikuje od knjigovodskega.

Popisano je bilo dejansko stanje zalog plina in kurilnega olja ter vračljive embalaže. Hkrati se je popisalo tudi stanje blaga v bifeju po stanju 31.12.2021.

Vrednost vseh zalog na dan 31.12.2021 znaša 78.592,53 €.

1. **Komisija za popis drobnega inventarja, ki se vodi na skupini kontov 320:**

Komisija za popis drobnega inventarja v posamični vrednosti manj kot 100 € in z dobo uporabnosti več kot eno leto in se popisuje skupinsko, je drobni inventar popisala v času od 6.12.2021 do 4.1.2022 in ob popisu ugotovila:

- vrednost drobnega inventarja 01.01.2021 je 99.508,35 €:

- nabave v letu 2021 so 22.733,72 €;

- izločitve med letom 2021 na podlagi evidenc do popisa so 14.765,03 €;

- izločitve ob popisu po sklepu direktorice 1.365,66 €.

Komisija je ugotovila, da je vrednost manjkajočega oziroma neuporabnega drobnega inventarja 1.365,66 € oziroma 1,3 % od skupne vrednosti. Po izločitvi manjkajočega oz. neuporabnega drobnega inventarja skupna vrednost na dan 31.12.2021 znaša 106.111,38 €.

1. **Komisija za popis denarnih sredstev, terjatev in obveznosti:**

Komisija je dne 3.1.2022 popisala denarna sredstva ter terjatve in obveznosti po stanju 31.12.2021 in ugotovila, da je na podlagi knjigovodskih listin dejansko stanje usklajeno s knjigovodskim stanjem.

Na podlagi predloženih knjigovodskih listin je bilo ugotovljeno:

* da so denarna sredstva v blagajni usklajena;
* da so denarna sredstva na računu usklajena;
* da so terjatve in obveznosti usklajene;
* neplačane terjatve se rešujejo po pravni poti;
* da je vrednost spornih terjatev v vrednosti 406,92 € in so v postopku reševanja.

Komisija je ugotovila, da dom v letu 2021 ni odpisoval terjatev. Ugotovljeno je, da zavod uporablja vse možne vzvode, da bi izterjal neplačane terjatve, del neplačanih primerov je predal tudi odvetniku, vendar postopki še niso bili zaključeni.

1. **Komisija za popis opreme (konto 040 in 041):**

Komisija za popis opreme je opremo popisala s kodnim čitalcem v času od 6.12.2021 do 4.1.2022 in ob popisu ugotovila, da je bilo v toku leta 2021 na osnovi dokumentacije izločeno iz uporabe za 17.073,00 € zastarele in uničene opreme in za 10.052,10 € opreme oz. drobnega inventarja na kontu 041. Večji del zneska se nanaša na odpise ob zamenjavi računalnikov za zaposlene, na podlagi česar so bili stari odpisani. Med drobnim inventarjem je bila večina odpisov vezanih na odpise dotrajanih in uničenih stolov, mizic ter antidekubitosnih blazin.

Izločena oprema je bila odpeljana na deponijo odpadkov in bila knjigovodsko odpisana. Komisija je v okviru poročila pripravila tudi seznam opreme, za katero je bilo ob popisu ugotovljeno, da je dotrajana, da se ne uporablja ali pa ni več primerna za uporabo ter podala predlog za njen odpis v letu 2022. Vsa evidentirana oprema se nahaja v zavodu. Od 31.12.2021 do zaključka dneva popisa ni bilo sprememb.

1. **Komisija za popis knjig:**

Knjige se v zavodu popisujejo na 5 let - zadnji popis je bil realiziran leta 2019; v letu 2021 se

popis knjig ni izvedel.

Predsednik Sveta DSO Črnomelj se pomočniku direktorice za finance in investicije zahvali za predstavitev dela inventurnih komisij ter odpira razpravo.

Pripomb oz. razprave ni bilo, zato je predsednik Sveta DSO Črnomelj prisotne pozval k glasovanju.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet

**Sklep:**

**- zbirno poročilo inventurnih komisij za leto 2021 se sprejme v predlagani vsebini.**

Ad/5

Predsednik Sveta DSO Črnomelj, g. Silvester Jankovič je besedo predal ga. Kseniji Pezdirc, vodji splošno kadrovske službe, ki je podala obrazložitev glede izplačevanja redne letne delovne uspešnosti za javne uslužbence iz plačne skupine »B«. Sredstva so bila za vse javne uslužbence in tudi tiste iz plačne skupine B načrtovana v skladu s Kolektivno pogodbo za javni sektor in so tudi predvidena v vsakoletnem planu dela. Svet zavoda o višini odloča le za direktorja, in sicer do največ 5 % letnih sredstev za osnovne plače direktorjev, če so za to zagotovljena sredstva in če višji obseg ne posega v obseg sredstev za redno delovno uspešnost javnih uslužbencev.

Direktorica je pripravila predlog ocene za redno delovno uspešnost, ki temelji na kriterijih iz Pravilnika o merilih za ugotavljanje delovne uspešnosti direktorjev s področja dela, družine in socialnih zadev in dosegla oceno »odlično« v odstotku 80% možnih doseženih točk pri ocenjevanju.

Vodja splošno kadrovske službe je podala tudi obrazložitev dokazil, potrebnih v dokazovanju izpolnjevanja kriterijev.

Razprave ni bilo, zato je predsednik Sveta prisotne člane pozval k opredelitvi do predlogov sklepov.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja sta bila soglasno sprejeta naslednja

**Sklep št. 1:**

* **V Domu starejših občanov Črnomelj se javnim uslužbencem na delovnih mestih plačne skupine B za izplačilo redne delovne uspešnosti za leto 2021 določijo sredstva v obsegu 5% letnih sredstev za osnovne plače.**

**Sklep št. 2:**

* **Valerija Lekić Poljšak, direktorica Doma starejših občanov Črnomelj se na podlagi kriterijev oceni z oceno odlično v odstotku 80 % možnih doseženih točk pri ocenjevanju uspešnosti.**
* **Direktorici DSO Črnomelj se na podlagi sklepa Sveta DSO Črnomelj št. 450-1/2022 z dne 24.02.2022 izplača redna delovna uspešnost v višini 5% letnih sredstev za osnovne plače, kar za leto 2021 znaša 1.879,14 € bruto.**

Ad/6

Neposredno pred obravnavo 6. točke dnevnega reda, so člani Sveta DSO prejeli novo oz. dodatno gradivo, ki se nanaša na izračun cen socialno varstvenih storitev zaradi uskladitve dodatka za pomoč in postrežbo, in sicer se dodatek od 01.03.2022 uskladi za 4,9 %.

Članom sveta se razdeli:

* e-pošta, iz naslova [gp.mddzs@gov.si](mailto:gp.mddzs@gov.si) z dne 22.02.2022, ki se nanaša na obvestilo o sprejetem sklepu sveta ZPIZ-a o uskladitvi dodatka za pomoč in postrežbo ter prilogo – spremenjen obrazec za izračun cen;
* sporočilo za javnost z dne 16.02.2022, vir: spletna stran ZPIZ
* izpolnjena tabela za izračun cen
* predlog ažuriranega sklepa o določitvi standardne ravni oskrbe od 01.03.2022 dalje
* predlog ažuriranega Cenika storitev institucionalnega varstva od 01.03.2022

Pomočnik direktorice DSO Črnomelj, g. Simon Bahor poda obrazložitev:

* sprememba že prejetega predlog sklepa o uskladitvi cen in predloga cenika se nanaša samo na ažuriranje zaradi uskladitve višine dodatka za pomoč in postrežbo, vsi ostali elementi, ki vplivajo na izračun cen, so bili upoštevani že v predlogu sklepa, ki so ga člani sveta prejeli z vabilom dne 18.02.2022
* če bi za izračun cen uveljavljali celotno amortizacijo, bi dvig cen znašal 6,7%, tokratni predlog za povišanje s strani doma, znaša 4,4%
* predlaga se tudi zvišanje cen dodatnih storitev, in sicer za 2,5%

Predsednik Sveta DSO Črnomelj, g. Silvester Jankovič se zahvali za obrazložitev ter odpira razpravo.

Ker pripomb, oz. vprašanj ni bilo, predlaga glasovanje o predlogu sklepa cen socialno varstvenih storitev z veljavnostjo od 01.03.2022.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet naslednji

**sklep:**

**standardna raven oskrbe od 01.03.2022 znaša :**

* **oskrba I – dvoposteljna soba 22,24 €/dan - povečanje za 0,94 €/dan (4,4 %)**
* **oskrba II – oskrba I, povečana**

**za dodatek za pomoč in postrežbo**

**– nižji 27,41 €/dan - povečanje za 1,18 €/dan (4,5 %)**

* **oskrba III/A – oskrba I, povečana**

**za dodatek za pomoč in postrežbo**

**– višji 32,59 €/dan - povečanje za 1,43 €/dan (4,6 %)**

* **oskrba III/B – oskrba I, povečana za**

**dodatek za pomoč in postrežbo**

**– za najtežje 37,08 €/dan - povečanje za 1,64 €/dan (4,6 %)**

**- oskrba IV 35,43 €/dan - povečanje za 1,15 €/dan (3,4 %)**

Ad/7

Predsednik Sveta DSO Črnomelj, g Silvester Jankovič je besedo predal vodji splošno kadrovske službe, ga. Kseniji Pezdirc, ki je podala obrazložitev za odmero letnega dopusta direktorici Doma starejših občanov Črnomelj, ga. Valeriji Lekić Poljšak za leto 2022.

Predsednik Sveta DSO Črnomelj je predlog odmere letnega dopusta dal v razpravo. Razprave ni bilo, zato je člane sveta pozval k glasovanju o odmeri letnega dopusta direktorici Doma starejših občanov Črnomelj.

Glasovanje je potekalo z dvigom rok.

Izid glasovanja: ZA: 5

PROTI: 0

Na podlagi izida glasovanja je bil soglasno sprejet naslednji

**sklep:**

* **direktorici DSO Črnomelj se za leto 2022 odmeri letni dopust v trajanju 36 dni.**

Ad/8

Predsednik Sveta DSO Črnomelj, g Silvester Jankovič je besedo predal direktorici Doma starejših občanov Črnomelj, ga. Valeriji Lekić Poljšak, ki je članom sveta podala nekaj aktualnih informacij:

* v domu potekajo priprave na adaptacijo. Izbrani izvajalec z deli prične 15.03.2022
* aktivno se izvajajo pripravljalna dejanja za realizacijo projekta prenove pralnice
* v domu si želimo v letošnjem letu tudi opraviti revizijo že izdelanega projekta prenove kuhinje in pomožnih prostorov
* dne 01.03.2022 dom praznuje 34-to obletnico delovanja. Letos ta jubilej sovpada tudi s pustom, zato bo v domu ta dan resnično razigrano in veselo. Istega dne bo stanovalcem in zaposlenim novomeški nadškof daroval mašo. Ves teden bomo v počastitev obletnice izvajali »dneve za razvajanje«, ki so namenjeni stanovalcem našega doma in so med stanovalci zelo dobro sprejeti.
* v kratkem bo tudi sklicana seja Sveta DSO Črnomelj, saj bo potrebno obravnavati in sprejeti Plan dela za leto 2022.

Drugih pripomb na seji ni bilo.

Seja sveta je bila končana ob 16.00 uri.

Zapisnikar: Predsednik sveta:

Ksenija Pezdirc Silvester Jankovič